JUDr. **Zuzana Zvolenská** (\* 27. január 1972, Bratislava) je slovenská politička, od 4. apríla 2012 ministerka zdravotníctva SR. Funkcie sa vzdala 3. novembra 2014.

Životopis
---------

Vzdelanie ukončila v roku 1995 na Právnickej fakulte Univerzity Komenského. Po jej absolvovaní pracovala v Univerzálnej bankovej poisťovni. Od roku 2002 pracovala v Spoločnej zdravotnej poisťovni, kde bola v roku 2006 zvolená za predsedníčku predstavenstva a generálnu riaditeľku. Začiatkom roku 2008 odstúpila z funkcie a bola zvolená za predsedníčku predstavenstva a generálnu riaditeľku vo Všeobecnej zdravotnej poisťovni. Po voľbách v roku 2010 bola odvolaná z funkcie vo VŠZP a neskôr sa v roku 2010 sa stala členkou predstavenstva poisťovne Dôvera.

### Práca vo verejnej sfére

Vo februári 2011 sa stala poradkyňou Úradu pre dohľad nad zdravotnou starostlivosťou. 4. apríla 2012 bola vymenovaná za ministerku zdravotníctva SR. Ministerkou sa stala ako jedna z troch nestranných. Zároveň bola druhá žena na čele rezortu a prvá bez titulu MUDr. Po odchode zo Všeobecnej zdravotnej poisťovne v roku 2010 mala v spoločnosti zanechať dlhy vo výške 120 miliónov €. Potom pracovala ako riaditeľka úseku zdravotných činností v poisťovni Dôvera vlastnenej Pentou. Pri ministerskej nominácii toto spojenie vyvolávalo kritiku. Bližšie vzťahy s Pentou Zvolenská poprela.

Premiér Robert Fico požiadal 3. novembra 2014 Zvolenskú o demisiu. Dôvodom bol predražený nákup CT prístroja pre piešťanskú Nemocnicu Alexandra Wintera. Cena prístroja mala byť 1,6 milióna €, t. ј. o 600 000 € viac, ako vysúťažilo predošlé vedenie nemocnice. Ministerka sa obrátila na Úrad pre verejné obstarávanie, ako aj na Najvyšší kontrolný úrad. Akceptovala politickú zodpovednosť za nominantov ministerstva zdravotníctva a poznamenala, že „nemocnice vo forme neziskových spoločností nie sú organizáciami v zriaďovateľskej pôsobnosti ministerstva a nevzťahuje sa na ne jej príkaz o predchádzajúcom súhlase na začatie verejného obstarávania, a ani na ich kontrolu". Funkcie podpredsedníčky parlamentu a predsedníčky dozornej rady nemocnice sa zriekla aj Renáta Zmajkovičová (SMER – SD). Objednávku dostala firma Medical Group SK, kde pôsobil predseda parlamentu Pavol Paška (SMER – SD). Opozícia žiadala odvolať aj jeho.

Referencie
----------

1. 1 2   *Zuzana Zvolenská* [online]. Bratislava: Úrad vlády SR, [cit. 2013-12-05]. Dostupné online.
2. 1 2 3 4   *Vedenie* [online]. Bratislava: Ministerstvo zdravotníctva Slovenskej republiky, [cit. 2013-12-05]. Dostupné online.
3. 1 2   *Zvolenská prišla pre cétéčko o rezort, Zmajkovičová o posty. Žiadajú aj hlavu Pašku* [online]. Bratislava: trend.sk, 03.11.2014, [cit. 2014-11-03]. Dostupné online. Archivované 2014-11-06 z originálu.
4. ↑   *Váda SR* [online]. Bratislava: Kancelária prezidenta SR, [cit. 2013-12-05]. Dostupné online.
5. ↑   *Mená nových ministrov sú už známe. Pozrite sa, kto nám bude vládnuť* [online]. atlas.sk, rev. 2012-03-30, [cit. 2013-12-05]. Dostupné online. Archivované 2014-03-27 z originálu.
6. 1 2   *Zvolenská: Nie som človek Širokého ani Penty* [online]. Petit Press, rev. 2012-04-19, [cit. 2013-12-05]. Dostupné online.
7. 1 2   *Ministerkou zdravotníctva má byť Zuzana Zvolenská* [online]. etrend.sk, rev. 2012-03-16, [cit. 2013-12-05]. Dostupné online. Archivované 2014-03-27 z originálu.

| * z
* d
* u
Ministri zdravotníctva Slovenskej republiky |
| --- |
| 
* Viliam Soboňa (1992 – 1993)
* Irena Belohorská (1993 – 1994)
* Tibor Šagát (1994 – 1994)
* Ľubomír Javorský (1994 – 1998)
* Tibor Šagát (1998 – 2000)
* Roman Kováč (2000 – 2002)
* Rudolf Zajac (2002 – 2006)
* Ivan Valentovič (2006 – 2008)
* Richard Raši (2008 – 2010)
* Ivan Uhliarik (2010 – 2012)
* Zuzana Zvolenská (2012 – 2014)
* Viliam Čislák (2014 – 2016)
* Tomáš Drucker (2016 – 2018)
* Andrea Kalavská (2018 – 2019)
* Peter Pellegrini (2019 – 2020)
* Marek Krajčí (2020 – 2021)
* Eduard Heger ad. interim (2021)
* Vladimír Lengvarský (2021 – 2023)
* Eduard Heger ad. interim (2023)
* Michal Palkovič (2023)
* Zuzana Dolinková (2023 – )
 |
| Ministerstvo zdravotníctva Slovenskej republiky |

Autoritné údaje: * GND: 1271768321
* NK ČR: xx0309548
* VIAF: 3679166777266931940006